ХьэтIохъущыкъуей икIа кадетхэр япэ йощ
Пятигорск (Псыхуабэ) къалэм щекIуэкIащ «Зарница» ещанэ дзэ-спорт джэгур. А зэхьэзэхуэм хэтащ Кавказ Ищхъэрэм и щIы налъэхэм я кадет школхэм я ко мандэ 12.
Урысей Федерацэм и Прези дентым и полномочнэ лIыкIуэу Кавказ Ищхъэрэ федеральнэ округым щыIэ Белавенцев Олег зэпе -уэр къыщызэIуихым къыхигъэщащ кадет зэщIэхъееныгъэм Урысей Федерацэм зэрызыщиубгъуар, абы и тхыдэ зэриIэжыр. Иджырей зэпеуэм зэхуишэсащ Хэкум и хъума кIуэхэм яхыхьэным зэрыхуэ хьэ зы рыр зыгъэлъэгъуэну хуей щIэблэр. «Зарница»-р Хэку зауэшхуэм Те кIуэ ныгъэр къызэрыщытхьрэ илъэс 72-рэ зэрырикъум ирихьэлIэу зэ ре кIуэкIым мыхьэнэшхуэ зэриIэри жиIащ.
Кадетхэр зэпеуащ нэщанэ еуэ нымкIэ, ГТО-мкIэ, лъэпощхьэпохэр къызэнэкIынымкIэ, сатыру иувы кIыным зэрыхуэхьэзырыр ягъэ лъэ гъуащ, «Лазертаг» фочауэ зэ дэ джэгум щызэхьэзэхуащ. Къи щы нэмыщIауэ, командэхэм ягъэлъэ гъуащ зыщыщ щIыналъэм, абы щызекIуэ лъэпкъ хабзэхэм, зыщеджэ школым теухуа теплъэ гъуэхэр, хэкупсэхэм я клубхэм я лэжьыгъэр.
Диа гуапэ зэрыхъущи, а зэхьэзэ хуэм бжьыпэр щиубыдащ Бахъсэн районым хыхьэ ХьэтIохъущыкъуей къуажэм дэт кадет школ-интернат №1-м и «Нарт» командэм, офицер-гъэсакIуэ лейтенант нэхъыжь Иуан Iэубэчыррэ физкультурэмкIэ егъэджакIуэ Шыбзыхъуэ Елдаррэ зи унафэщIым.
НыбжьыщIэхэр «Зарница» зэпеуэм хуагъэхьэзыращ офицер-гъэсакIуэхэу подполковникхэу Шал Албэч, Жанатаев Заур, БжьыхьэлI Аслъэнбий, Сэбаншы Аслъэн, майор Токъмакъ Арсен, капитан Алэкъей Алим, лейтенант нэхъыжь Байсиев Билал, школым и художественнэ унафэщI Молэ Заур сымэ.
ЕтIуанэ, ещанэ увыпIэхэр зэда гуэшащ Ардон дэт курыт еджапIэ №1-м (Осетие Ищхъэрэ — Алание Республикэ), Цароев А. и цIэр зе зыхьэ Бгырыс кадет корпусым (Ингуш Республикэ) я командэхэм. Дзэ-спорт джэгу зэхьэзэхуэм щы -те кIуахэм саугъэт хэр къратащ.
КъызэгъэпэщакIуэхэм я мурадщ «Зарница»-м къыкIэлъыкIуэ еплIа нэ щIыналъэ зэхьэзэхуэр Къэбэрдей-Балъкъэрым щрагъэкIуэкIыну, — жиIащ «Боевое братство» зэгухьэныгъэм и Къэбэрдей-Балъкъэр щIыналъэ къудамэм и уна фэщI ГъукIэ Хьэсэнбий.
УЭРДОКЪУЭ Идар.
